stanford-oval/wikipedia huggingface dataset:
צ'ארלי בירד
קריירה > שנות ה-60

מי שהציג לבירד את המוזיקה הברזילאית היה ידידו, מגיש הרדיו פליקס גראנט, שהיה בעל קשרים בברזיל, והיה מוכר שם בזכות שדרן הרדיו פאולו סאנטוס. לאחר שחזר בירד ממסע של משרד החוץ של ארצות הברית בברזיל באביב 1961, פגש את סטן גץ במועדון "Showboat", והזמין אותו לביתו להאזין להקלטות בוסה נובה של ז'ואאו ז'ילברטו ואנטוניו קרלוס ז'ובים שהביא איתו. גץ התרשם והשניים החליטו להקליט אלבום של השירים. גץ שכנע את חברת Verve להפיק את האלבום, ובירד אסף חבורה של מוזיקאים ממכריהם להקלטות.
יצירת הצליל האותנטי התבררה כמאתגרת עבורם. הניסיונות הראשונים לא השביעו את רצונם, ואז בירד אסף מוזיקאים שהיו איתו בברזיל והתאמן איתם בוושינגטון. הקבוצה מנתה את אחיו, ג'ו בירד, קטר בטס, והמתופפים ביל רייכנבאך ובאדי דפנשמידט, שתרמו ליצירת המקצבים של הסמבה. ההקלטות נערכו ב-13 בפברואר 1962 בוושינגטון.
האלבום "ג'אז סמבה" הופץ באפריל 1962, ובספטמבר נכנסו הקטעים למצעד הלהיטים של עיתון המוזיקה בילבורד. במרץ 1963 הגיע האלבום למקום הראשון, והבוסה נובה החלה לצבור פופולריות בקרב קהילת הג'אז האמריקאית (המונח בוסה נובה לא היה עדיין מוכר מחוץ לברזיל). האלבום היה במצעד 70 שבועות. אחד מהלהיטים הפופולרים באלבום היה קטע של ז'ובים "Desafinado".
ב-1963 ערך בירד מסע באירופה עם לס מקאן, זוט סימס ואחרים. הוא הופיע בפסטיבל הג'אז של ניופורט לצד כומר, אותו ליווה בתפילותיו בגיטרה.
ב-1967 תבע בירד את גץ ואת MGM, בטענה שלא קיבל תמלוגים הוגנים בעד תרומתו לאלבומם המשותף. הוא זכה וקיבל חצי מהתמלוגים.
בירד ניגן בשלישייה עם קטר בטס (באס), ובאדי דפנשמידט וברטל נוקס (תופים). בתחילת שנות ה-60 הצטרף לאלה פיצג'רלד ואחיו ג'ו ניגן באס. ג'ו בירד ניגן עם אחיו עד למותו ב-1999 מסרטן. נגנים נוספים שניגנו עם בירד היו בילי רייכנבאך (10 שנים) וויין פיליפס (מספר שנים) וכן צ'אק רד לאורך 19 השנים האחרונות.
קריירה > שנות ה-70

פרק זה לוקה בחסר. אנא תרמו לוויקיפדיה ו.
קו סולנצבסקאיה

קו סולנצבסקאיה (ברוסית: Солнцевская линия) (קו מס' 8A) הוא קו ברכבת התחתית של מוסקבה.
קו סולנצבסקאיה ממוקם בשטחי המחוז המרכזי, המערבי, ומוסקבה החדשה. הקו כולל 14 תחנות, אורכו 30.9 ק"מ, וזמן הנסיעה הממוצע בו הוא 41 דקות.
הקטע הראשון של הקו מתחנת דלובוי צנטר עד תחנת פארק פובדי נפתח ב-31 בינואר 2014.
נכון לעכשיו אין לקו סולנצבסקאיה קשר ישיר עם קו קלינינסקאיה, המוצג בתרשימים באותו צבע צהוב ומספר 8. פרויקט חיבור שני הקווים לקו קלינינסקו-סולנצבסקאיה אחד (אנ'), קיים כבר כמה עשורים, אולם בדיקת האפשרות והתזמון להקמת קו זה תהיה רק לאחר שנת 2023 ,עם סיום בניית קו הטבעת הגדול.
הערות שוליים

↑  http://www.rosmetrostroy.ru/solnline.htm
↑  https://stroi.mos.ru/news/sobianin-stantsii-mietro-pykhtino-i-vnukovo-planiruietsia-postroit-v-2023-ghodu
קו סימיאני

קו סימיאני אצל מבוגר
כף יד נורמלית של מבוגר
קו סימיאני הוא אנומליה אנטומית מינורית המתבטאת בצורת קו קפל העובר לכל רוחב כף היד. הקו הסימיאני נוצר בשלב מוקדם של התפתחות העובר בעקבות מיזוג בין שני הקווים הנורמליים העוברים אצל רוב בני האדם (קו החיים וקו הלב). הקו אופייני לפרימטים מתת הסדרה הסימיאנית ומכאן שם הכינוי.
הימצאות קו סימיאני אצל בני אדם, יכול להוות תסמין של מצבים רפואיים מסוימים כגון תסמונת אלכוהול עוברית (FAS) ושל פגמים גנטיים וטריזומיות כמו תסמונת דאון ותסמונת נונאן. ישנה שכיחות של 0.8% של התופעה ביד ימין ושל 1.3% ביד שמאל אצל אנשים בריאים, לעומת 71% ו-61% בהתאמה אצל בעלי תסמונת דאון. באופן כללי, התופעה שכיחה פי שניים אצל גברים מאשר נשים.
ראו גם

קריאה בכף היד
קו עולם

בפיזיקה, קו העולם של עצם הוא המסלול הייחודי של תנועתו במרחב-זמן 4-ממדי. מושג "קו העולם" הוא מושג נפרד מזה של "מסלול" או "נתיב" (כגון מסלול טיסה בחלל או נתיב הנסיעה של מכונית על מפת כבישים), משום שקיים בו גם ממד רביעי: ממד הזמן. רעיון קו העולם הוצג לראשונה על ידי אלברט איינשטיין, ומשמש בעיקר בתורת היחסות.
ראו גם

חרוט אור
גאוגרפיה של זמן
מסילה גאודזית
דיאגרמת פיינמן
| --- | --- |
בקרת זהויות :  NLI: 987007566060605171  GND: 4673152-0  LCCN: sh85148207 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
פיטר ויויאן דניאל

פיטר ויויאן דניאל (באנגלית: Peter Vivian Daniel;‏ 24 באפריל 1784 –  31 במאי 1860) היה משפטן אמריקאי, שכיהן כשופט בבית המשפט העליון של ארצות הברית.
ראשית חייו

פיטר דניאל נולד ב"קן העורבים" ("Crow's Nest"), אחוזת מטעים במחוז סטפורד שבווירג'יניה לפרנסס מונקור, בת לאחת מהמשפחות הראשונות של וירג'יניה, ולטרוורס דניאל, בעל אחוזת מטעים, שכיהן במושבים הראשונים של בית הנבחרים של וירג'יניה החל מ-1790. פיטר דניאל נקרא על שם סבו מצד אביו. הוא היה צאצא של ראלי טרוורס, שכיהן פעמיים בבית הנבחרים של וירג'יניה מטעם מחוז לנקסטר עד 1670.
דניאל התחנך על ידי מורים פרטיים בחינוך ביתי עד גיל 18, אז החל את לימודיו בקולג' ניו ג'רזי (כיום אוניברסיטת פרינסטון). לאחר שנה הוא שב לווירג'יניה כדי ללמוד משפטים בהדרכתו של מושל וירג'יניה והתובע הכללי של ארצות הברית לשעבר אדמונד רנדולף.
קריירה פוליטית ומשפטית בווירג'יניה

ב-1807 התקבל דניאל ללשכת עורכי הדין של וירג'יניה והחל לעסוק בעריכת דין במגזר הפרטי בפאלמות' הסמוכה לפרדריקסבורג שבווירג'יניה. בנובמבר 1808 הוא היה מעורב בסכסוך עם ג'ון סדון, איש עסקים מפרדריקסבורג, והשניים הסכימו לקיים דו-קרב. מאחר שדו-קרב היה אסור בווירג'יניה, השניים קיימו אותו במרילנד. במהלך הדו-קרב פצע דניאל את סדון והוא עצמו יצא ללא פגע. סדון נפטר מפצעיו זמן קצר לאחר שובו לווירג'יניה.
מקרה זה לא פגע בקריירה של דניאל. ב-1809 הוא נבחר מטעם מחוז סטפורד לבית הנבחרים של וירג'יניה, ולאחר מכן הוא נבחר לתקופת כהונה נוספת, כך שהוא שירת בתפקיד זה לצד קרוב משפחתו ג'ון מונקור ולאחר מכן לצד ויליאם ברנט. דניאל היה תומך של עקרונות זכויות המדינות כפי שהתבטאו בהחלטות וירג'יניה וקנטקי (אנ') של 1798, וקידם סוגיות חקלאיות ופירוש קפדני של חוקת ארצות הברית.
ב-1810 עבר דניאל לריצ'מונד וב-1812 בחרו בו עמיתיו לשעבר בבית הנבחרים של וירג'יניה כחבר המועצה המייעצת המדינתית. הוא נבחר מחדש לתפקיד זה ושירת בו עד 1835, שלוש שנים לאחר אימוץ חוקת 1832 של המדינה. במקביל לכהונתו במועצה המייעצת, נבחר דניאל ב-1818 כסגן מושל המדינה. בשנות ה-30 הוא היה חבר ב"ג'ונטו של ריצ'מונד" (Richmond Junto), קבוצה חזקה של חברי הסיעה הג'קסונית במפלגה הדמוקרטית ומחזיקי עבדים, והוא היה תומך נלהב של אנדרו ג'קסון ומרטין ואן ביורן. ב-1830 התמודד דניאל ללא הצלחה על משרת מושל וירג'יניה.
קריירה שיפוטית > בית המשפט הפדרלי של המחוז המזרחי של וירג'יניה

ב-16 באפריל 1836 מינה הנשיא אנדרו ג'קסון את דניאל כשופט בבית המשפט הפדרלי של המחוז המזרחי של וירג'יניה, בעקבות קידומו של פיליפ ברבור כשופט בבית המשפט העליון של ארצות הברית. ב-19 באפריל אישר הסנאט את המינוי. בעת כהונתו על כס השיפוט הוא התנגד לרעיונות שיפוטיים רוחביים.
קריירה שיפוטית > בית המשפט העליון של ארצות הברית

ב-26 בפברואר 1841 מינה הנשיא היוצא מרטין ואן ביורן, איש המפלגה הדמוקרטית, את דניאל כשופט בבית המשפט העליון של ארצות הברית, שוב במקומו של פיליפ ברבור שנפטר. מינויו של דניאל במהלך השבוע האחרון לנשיאותו של ואן ביורן לקראת השבעת הנשיא החדש ויליאם הנרי הריסון מהמפלגה הוויגית ב-4 במרץ, גרם בתחילה להתנגדות הוויגים בסנאט לאישור המינוי. בכל אופן, ב-2 במרץ אישר הסנאט את מינויו של דניאל ברוב גדול של 25 תומכים מול 5 מתנגדים וביום המחרת הוא הושבע לכהונתו. באופן מעשי, שירותו בבית המשפט העליון החל ב-10 בינואר 1842 והסתיים במותו ב-1860.
דניאל היה השופט שהגיש חוות דעת מיעוט בתדירות הרבה ביותר בתקופה בה כיהן רוג'ר טוני כנשיא בית המשפט העליון, כשכמעט שני שלישים מפסקי הדין שהוא כתב היו נגד דעת רוב השופטים, כלומר מבין 74 פסקי הדין שהוא כתב, 50 היו חוות דעת מיעוט. השקפותיו הפוליטיות היו ראקציונריות, ונראה שבהשוואה אליו היו שאר השופטים בעלי דעות מתונות. ניתן לומר שהוא היה התומך חזק ביותר בעבדות מבין כל השופטים באותה תקופה, והוא גם התנגד לכוח שניתן לממשלה הפדרלית. בפסק הדין "פריג נגד פנסילבניה" (Prigg v. Pennsylvania) מ-1842 הוא כתב חוות משלימה שאישרה את תקפותו של חוק העבד הנמלט של 1793.
דניאל גם הצטרף לדעת הרוב בפסק הדין "ג'ונס נגד ואן זנדט" (Jones v. Van Zandt) מ-1847 וכתב חוות דעת משלימה עשר שנים לאחר מכן בפסק דין דרד סקוט נגד סנדפורד, בה הוא כתב ש"גזע הכושים האפריקאי מעולם לא הוכר כשייך למשפחת האומות".
בכל שנותיו על כס השיפוט כתב דניאל את פסק דין הרוב המשמעותי היחידי בפסק הדין "חברת גשר הנהר המערבי נגד דיקס" (West River Bridge Co. v. Dix) מ-1848.
חיים אישיים

ב-1811 לאחר שעבר לריצ'מונד, נשא דניאל לאישה את לוסי, בתו של אדמונד רנדולף. עד למותה ב-1847 נולדו להם בן, פיטר ויויאן דניאל הבן, ושתי בנות, אליזבת ואן. אשתו השנייה, אליזבת הודג'סון האריס, אלמנה ילידת פנסילבניה, איבדה את חייה בנסיבות טרגיות כאשר התלקחו בגדיה מנר דולק. דניאל הוכה ביגון כתוצאה ממותה. בתם מרי נפטרה זמן קצר אחרי אביה, ובנם טרוורס האריך ימים, אך לא נולדו לו ילדים.
במשך כל ימי חייו החזיק דניאל עבדים, אף על פי שלא הייתה בבעלותו אחוזת מטעים. במפקד האוכלוסין של 1810 ו-1820 נרשמו בבעלותו חמישה עבדים ובמפקד האוכלוסין של 1830 נרשמו בבעלותו שלושה עבדים בריצ'מונד וחמישה נוספים במחוז הנריקו. במפקד האוכלוסין של 1840 נרשמו בבעלותו שבעה עבדים ובמפקד האוכלוסין של 1850 נרשמו במשק ביתו בנו פיטר ואחיותיו הבלתי נשואות יחד עם שני משרתים לבנים וחמישה עבדים. במפקד האוכלוסין של 1860 נרשם בבעלותו של דניאל עבד אחד בן 65.
מותו

פיטר ויויאן דניאל נפטר ב-31 במאי 1860 בריצ'מונד, בגיל 76. הוא הניח אחריו חמישה ילדים שנולדו משתי נשותיו. הוא נטמן בבית הקברות הוליווד שבריצ'מונד לצד קברה של רעייתו הראשונה ושלוש שנים אחריו נטמנה לצידו בתו מרי ובסופו של דבר גם בנו שנקרא על שמו. אף על פי שבנו פיטר הבן היה לעורך דין, ממשיך דרכו הפוליטי היה אחיינו, ראלי טרוורס דניאל, שכנער היה דניאל האפוטרופוס שלו ובבגרותו הוא למד משפטים בהדרכתו. בשנות השלושים והארבעים של המאה ה-19 וכן בתקופת מלחמת האזרחים נבחר ראלי כתובע של מחוז הנריקו. הוא נמנה עם מייסדי המפלגה השמרנית וב-1873 נבחר כתובע הכללי של וירג'יניה.
הערות שוליים

↑  United States Reports: Cases Adjudged in the Supreme Court, vol 60, U.S. Government Printing Office, 1859, p. 475.
↑  United States Supreme Court 47 U.S. 507 WEST RIVER BRIDGE COMPANY  v.  DIX
↑  West River Bridge Company v. Dix, 47 U.S. 507 (1848) - Justia
↑  Tarter, Brent. Daniel, Raleigh T. (1805–1877). (2021, February 12). In Encyclopedia Virginia.
| --- | --- |
בקרת זהויות :  NLI: 987007364336405171  ISNI: 0000 0000 3043 9568  LCCN: n88070972  SNAC: w6w09dxc  VIAF: 16312386   WorldCat (עם VIAF): 16312386
צ'ילה טטאר

| --- | --- |

 לידה:  27 במאי 1983 (בת 41) בודפשט, הרפובליקה העממית ההונגרית 
 מדינה:  הונגריה 
 בן או בת זוג:  Gábor Gönczi 
 פרופיל ב-IMDb
 
צ'ילה טטאר (בהונגרית: Tatár Csilla; נולדה ב-27 במאי 1983) היא מנחת טלוויזיה הונגרייה.
ביוגרפיה

טטאר נולדה בבודפשט, הונגריה.
הופעתה הראשונה בטלוויזיה הייתה ב-1996, כשדיקלמה שיר בערוץ הטלוויזיה הציבורי "Duna".
ב-2002 החלה לעבוד בערוץ הטלוויזיה "TV2" כמגישה ועורכת.
ב-2009 סיימה ללמוד באוניברסיטת מטרופוליטן בבודפשט (Budapesti Metropolitan Egyetem) בחוגים לתקשורת ומנהל עסקים.
ב-2009 גם הופיעה בסרט הקולנוע "Szuperbojz".
ב-2014 עברה לעבוד ב-"MTVA", רשות השידור הציבורית של הונגרייה.
בין 2015–2017 הנחתה את "A Dal", תחרות המוזיקה בה הזוכה מייצג את הונגריה באירוויזיון, בשנים אלו גם הציגה את הניקוד של הונגריה באירוויזיון.
ב-2015 הנחתה את תחרות היופי "מיס עולם הונגריה", שהזוכה בה מייצגת את הונגריה בתחרות מיס עולם הבינלאומית.
הערות שוליים

↑
פרנץ, דוכס סקסוניה-קובורג-זאלפלד

פרנץ, דוכס סקסוניה-קובורג-זאלפלד (בגרמנית: Franz Friedrich Anton Herzog von Sachsen-Coburg-Saalfeld;‏ 15 ביולי 1750 – 9 בדצמבר 1806) היה דוכס סקסוניה-קובורג-זאלפלד בין השנים 1800–1806.
ביוגרפיה > ילדותו

פרנץ נולד ב-15 ביולי 1750 בקובורג שהשתייכה לדוכסות סקסוניה-קובורג-זאלפלד, לארנסט פרידריך, דוכס סקסוניה-קובורג-זאלפלד, ולסופיה אנטוניה, דוכסית בראונשווייג-וולפנביטל, בתו של פרדיננד אלברכט השני, דוכס בראונשווייג-וולפנביטל.
בשנת 1775 יזם פרנץ הקמת ספריה של הדוכסות, שעם השנים גדלה מאוד, וכיום יש בה 300,000 פריטים.
בשנת 1793 לחם פרנץ לצד מדינות הקואליציה הראשונה נגד צרפת, והשתתף בכמה קרבות.
ביוגרפיה > שלטונו

ב-8 בספטמבר 1800 מת ארנסט פרידריך, דוכס סקסוניה-קובורג-זאלפלד, ופרנץ עלה במקומו לשלטון.
ב-10 במאי 1803 חלה פרנץ באורח אנוש, ובנו ארנסט מילא את מקומו. ב-9 בדצמבר 1806 מת פרנץ, ובנו ארנסט עלה במקומו לשלטון.
משפחתו

ב-6 במרץ 1776 התחתן פרנץ עם סופיה, נסיכת סקסוניה-הילדבורגהאוזן(אנ')
, אולם, ב-28 באוקטובר באותה שנה מתה סופיה ללא ילדים.
ב-13 ביוני 1777 התחתן פרנץ עם אוגוסטה, נסיכת רויס-אברסדורף. פרנץ כבר היה מאוהב בה קודם לכן, אולם נכפה עליו על ידי משפחתו להתחתן עם סופיה, אולם לאחר מותה הפתאומי התחתן עם אוגוסטה. לזוג נולדו 10 ילדים:
סופיה, נסיכת סקסוניה-קובורג-זאלפלד (19 באוגוסט 1778 - 8 ביולי 1835), התחתנה עם עמנואל פון מנסדורף-פואילי.
אנטוינטה, נסיכת סקסוניה-קובורג-זאלפלד (28 באוגוסט 1779 - 14 במרץ 1824), התחתנה עם אלכסנדר, דוכס וירטמברג.
יוליאנה, נסיכת סקסוניה-קובורג-זאלפלד (23 בספטמבר 1781 - 15 באוגוסט 1860), התחתנה עם קונסטנטין פאבלוביץ', הנסיך הגדול של רוסיה.
בן (נולד מת 1782).
ארנסט הראשון, דוכס סקסוניה-קובורג-גותה (2 בינואר 1784 – 29 בינואר 1844), התחתן עם לואיזה, נסיכת סקסוניה-גותה-אלטנבורג.
פרדיננד, נסיך סקסוניה-קובורג-גותה (28 במרץ 1785 - 27 באוגוסט 1851), התחתן עם מריה אנטוניה קוהארי דה צ'אבראג.
ויקטוריה, נסיכת סקסוניה-קובורג-זאלפלד (17 באוגוסט 1786 - 16 במרץ 1861), התחתנה עם הנסיך אדוארד אוגוסטוס, דוכס קנט וסטרת'רן.
מריאנה שרלוטה, נסיכת סקסוניה-קובורג-זאלפלד (17 באוגוסט 1788 - 23 באוגוסט 1794).
לאופולד הראשון, מלך בלגיה (16 בדצמבר 1790 - 10 בדצמבר 1865), התחתן עם לואיז, נסיכת אורליאן.
פרנץ, נסיך סקסוניה-קובורג-זאלפלד (12 בדצמבר 1792 - 3 בינואר 1793).
הערות שוליים

↑  אביו של פרננדו השני, מלך פורטוגל
↑  אמה של ויקטוריה, מלכת הממלכה המאוחדת
↑  אביהם של לאופולד השני, מלך הבלגים וקרלוטה, קיסרית מקסיקו
| 0 | 1 | 2 |
| --- | --- | --- |
פרנץ, דוכס סקסוניה-קובורג-זאלפלד   בית וטין   נולד:15 ביולי 1750 מת:9 בדצמבר 1806
| ארנסט פרידריך | דוכסות סקסוניה-קובורג-זאלפלד   1800–1806 | ארנסט השלישי |
| --- | --- |
בקרת זהויות :  GND: 11940124X  ISNI: 0000 0000 5489 4987  LCCN: n2005067903  VIAF: 26476278   WorldCat (עם VIAF): 26476278
פורמולה 1 עונת 2009

| --- | --- |

ג'נסון באטן, הזוכה באליפות
 סוג תחרות:  מרוץ מכוניות
 תאריך התחלה:  29 במרץ 2009
 תאריך סיום:  1 בנובמבר 2009
 מספר עונה:  60
 מספר מרוצים בעונה:  17
 זוכה באליפות הנהגים:  ג'נסון באטן
 נקודות הנהג הזוכה:  95
 זוכה באליפות היצרנים:  בראון
 נקודות היצרן הזוכה:  172
 → פורמולה 1 עונת 2008 פורמולה 1 עונת 2010 ← 
עונת 2009 בפורמולה 1 היא העונה ה-60 בה התקיימה האליפות. 25 נהגים ו-10 קבוצות השתתפו ב-17 מרוצים שהתקיימו לאורך העונה. העונה החלה ב-29 במרץ בגרנד פרי האוסטרלי והסתיימה ב-1 בנובמבר בגרנד פרי אבו דאבי. ג'נסון באטן, נהגה של קבוצת בראון GP זכה באליפות הנהגים וקבוצתו זכתה באליפות היצרנים.
קבוצות ונהגים

| קבוצה | יצרן | מספר | נהגים | סיבובים |
| --- | --- | --- | --- | --- |
| בריטניה מקלארן | מקלארן-מרצדס | 1 | בריטניה לואיס המילטון | 17-1 |
| בריטניה מקלארן | מקלארן-מרצדס | 2 | פינלנד הייקי קובליינן | 17-1 |
| איטליה פרארי | פרארי | 3 | ברזיל פליפה מאסה | 1–10 |
| איטליה פרארי | פרארי | 3 | איטליה לוקה באדור | 11–12 |
| איטליה פרארי | פרארי | 3 | איטליה ג'אנקרלו פיסיקלה | 13–17 |
| איטליה פרארי | פרארי | 4 | פינלנד קימי רייקונן | 1–17 |
| גרמניה ב.מ.וו סאובר | ב.מ.וו סאובר | 5 | פולין רוברט קוביצה | 1–17 |
| גרמניה ב.מ.וו סאובר | ב.מ.וו סאובר | 6 | גרמניה ניק היידפלד | 1–17 |
| צרפת רנו | רנו | 7 | ספרד פרננדו אלונסו | 1–17 |
| צרפת רנו | רנו | 8 | ברזיל נלסון פיקה ג'וניור | 1–10 |
| צרפת רנו | רנו | 8 | צרפת רומן גרוז'אן | 11–17 |
| יפן טויוטה | טויוטה | 9 | איטליה יארנו טרולי | 1–17 |
| יפן טויוטה | טויוטה | 10 | גרמניה טימו גלוק | 1–15 |
| יפן טויוטה | טויוטה | 10 | יפן קאמוי קוביאשי | 16–17 |
| איטליה טורו רוסו | טור רוסו-פרארי | 11 | צרפת סבסטיאן בורדיה | 1–9 |
| איטליה טורו רוסו | טור רוסו-פרארי | 11 | ספרד חיימה אלגרסוארי | 10–17 |
| איטליה טורו רוסו | טור רוסו-פרארי | 12 | שווייץ סבסטיאן בואמי | 1–17 |
| אוסטריה רד בול | רד בול-רנו | 14 | אוסטרליה מארק ובר | 1–17 |
| אוסטריה רד בול | רד בול-רנו | 15 | גרמניה סבסטיאן פטל | 1–17 |
| בריטניה ויליאמס | ויליאמס-טויוטה | 16 | גרמניה ניקו רוזברג | 1–17 |
| בריטניה ויליאמס | ויליאמס-טויוטה | 17 | יפן קזוקי נקג'ימה | 1–17 |
| הודו פורס אינדיה | פרס אינדיה-מרצדס | 20 | גרמניה אדריאן סוטיל | 1–17 |
| הודו פורס אינדיה | פרס אינדיה-מרצדס | 21 | איטליה ג'אנקרלו פיסיקלה | 1–12 |
| הודו פורס אינדיה | פרס אינדיה-מרצדס | 21 | איטליה ויטנטוניו ליוצ'י | 13–17 |
| בריטניה בראון GP | בראון-מרצדס | 22 | בריטניה ג'נסון באטן | 1–17 |
| בריטניה בראון GP | בראון-מרצדס | 23 | ברזיל רובנס באריקלו | 1–17 |
לוח המרוצים

| סיבוב | מיקום | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | אוסטרליה מלבורן, אוסטרליה | 29 במרץ 2009 | בריטניה ג'נסון באטן | גרמניה ניקו רוזברג | בריטניה ג'נסון באטן |
| 2 | מלזיה קואלה לומפור, מלזיה | 5 באפריל 2009 | בריטניה ג'נסון באטן | בריטניה ג'נסון באטן | בריטניה ג'נסון באטן |
| 3 | הרפובליקה העממית של סין שנגחאי, סין | 19 באפריל 2009 | גרמניה סבסטיאן פטל | ברזיל רובנס באריקלו | גרמניה סבסטיאן פטל |
| 4 | בחריין שאקיר, בחריין | 26 באפריל 2009 | איטליה יארנו טרולי | איטליה יארנו טרולי | בריטניה ג'נסון באטן |
| 5 | ספרד ברצלונה, ספרד | 10 במאי 2009 | בריטניה ג'נסון באטן | ברזיל רובנס באריקלו | בריטניה ג'נסון באטן |
| 6 | מונקו מונטה קרלו, מונקו | 24 במאי 2009 | בריטניה ג'נסון באטן | ברזיל פליפה מאסה | בריטניה ג'נסון באטן |
| 7 | טורקיה איסטנבול, טורקיה | 7 ביוני 2009 | גרמניה סבסטיאן פטל | בריטניה ג'נסון באטן | בריטניה ג'נסון באטן |
| 8 | בריטניה סילברסטון, בריטניה | 21 ביוני 2009 | גרמניה סבסטיאן פטל | גרמניה סבסטיאן פטל | גרמניה סבסטיאן פטל |
| 9 | גרמניה נורבורגרינג, גרמניה | 12 ביולי 2009 | אוסטרליה מארק ובר | ספרד פרננדו אלונסו | אוסטרליה מארק ובר |
| 10 | הונגריה בודפשט, הונגריה | 26 ביולי 2009 | ספרד פרננדו אלונסו | אוסטרליה מארק ובר | בריטניה לואיס המילטון |
| 11 | ולנסיה ולנסיה, ספרד (גרנד פרי אירופה) | 23 באוגוסט 2009 | בריטניה לואיס המילטון | גרמניה טימו גלוק | ברזיל רובנס באריקלו |
| 12 | בלגיה סטבלו, בלגיה | 30 באוגוסט 2010 | ספרד פרננדו אלונסו | אוסטרליה מארק ובר | פינלנד קימי רייקונן |
| 13 | איטליה מונזה, איטליה | 13 בספטמבר 2009 | איטליה ג'אנקרלו פיסיקלה | גרמניה סבסטיאן פטל | ברזיל רובנס באריקלו |
| 14 | סינגפור, מרינה ביי, סינגפור | 27 בספטמבר 2009 | בריטניה לואיס המילטון | ספרד פרננדו אלונסו | בריטניה לואיס המילטון |
| 15 | יפן סוזוקה, יפן | 4 באוקטובר 2009 | גרמניה סבסטיאן פטל | אוסטרליה מארק ובר | גרמניה סבסטיאן פטל |
| 16 | ברזיל סאו פאולו, ברזיל | 18 באוקטובר 2009 | ברזיל רובנס באריקלו | אוסטרליה מארק ובר | אוסטרליה מארק ובר |
| 19 | איחוד האמירויות הערביות אבו דאבי, איחוד האמירויות הערביות | 1 בנובמבר 2009 | בריטניה לואיס המילטון | גרמניה סבסטיאן פטל | גרמניה סבסטיאן פטל |
דירוג האליפות

הניקוד באליפות ניתן על פי הפרוט בטבלה:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| מקום | 1 | 2 | 3 | 4 | 5 | 6 | 7 | 8 |
| נקודות | 10 | 8 | 6 | 5 | 4 | 3 | 2 | 1 |
דירוג האליפות > אליפות היצרנים

| מקום | יצרן | מספר מכונית | אוסטרליה | מלזיה | הרפובליקה העממית של סין | בחריין | ספרד | מונקו | טורקיה | בריטניה | גרמניה | הונגריה | ספרד | בלגיה | איטליה | סינגפור | יפן | ברזיל | איחוד האמירויות הערביות | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | בריטניה בראון-מרצדס | 22 | 1 | 1 | 3 | 1 | 1 | 1 | 1 | 6 | 5 | 7 | 7 | פרש | 2 | 5 | 8 | 5 | 3 | 172 |
| 1 | בריטניה בראון-מרצדס | 23 | 2 | 5 | 4 | 5 | 2 | 2 | פרש | 3 | 6 | 10 | 1 | 7 | 1 | 6 | 7 | 8 | 4 | 172 |
| 2 | אוסטריה רד בול-רנו | 14 | 12 | 6 | 2 | 11 | 3 | 5 | 2 | 2 | 1 | 3 | 9 | 9 | פרש | פרש | 17 | 1 | 2 | 153.5 |
| 2 | אוסטריה רד בול-רנו | 15 | 13† | 15† | 1 | 2 | 4 | פרש | 3 | 1 | 2 | פרש | פרש | 3 | 8 | 4 | 1 | 4 | 1 | 153.5 |
| 3 | בריטניה מקלארן-מרצדס | 1 | נפסל | 7 | 6 | 4 | 9 | 12 | 13 | 16 | 18 | 1 | 2 | פרש | 12† | 1 | 3 | 3 | פרש | 71 |
| 3 | בריטניה מקלארן-מרצדס | 2 | פרש | פרש | 5 | 12 | פרש | פרש | 14 | פרש | 8 | 5 | 4 | 6 | 6 | 7 | 11 | 12 | 11 | 71 |
| 4 | איטליה פרארי | 3 | פרש | 9 | פרש | 14 | 6 | 4 | 6 | 4 | 3 | DNS | 17 | 14 | 9 | 13 | 12 | 10 | 16 | 70 |
| 4 | איטליה פרארי | 4 | 15† | 14 | 10 | 6 | פרש | 3 | 9 | 8 | פרש | 2 | 3 | 1 | 3 | 10 | 4 | 6 | 12 | 70 |
| 5 | יפן טויוטה | 9 | 3 | 4 | פרש | 3 | פרש | 13 | 4 | 7 | 17 | 8 | 13 | פרש | 14 | 12 | 2 | פרש | 7 | 59.5 |
| 5 | יפן טויוטה | 10 | 4 | 3 | 7 | 7 | 10 | 10 | 8 | 9 | 9 | 6 | 14 | 10 | 11 | 2 | DNS | 9 | 6 | 59.5 |
| 6 | גרמניה ב.מ.וו סאובר | 5 | 14† | פרש | 13 | 18 | 11 | פרש | 7 | 13 | 14 | 13 | 8 | 4 | פרש | 8 | 9 | 2 | 10 | 36 |
| 6 | גרמניה ב.מ.וו סאובר | 6 | 10 | 2 | 12 | 19 | 7 | 11 | 11 | 15 | 10 | 11 | 11 | 5 | 7 | פרש | 6 | פרש | 5 | 36 |
| 7 | בריטניה ויליאמס-טויוטה | 16 | 6 | 8 | 15 | 9 | 8 | 6 | 5 | 5 | 4 | 4 | 5 | 8 | 16 | 11 | 5 | פרש | 9 | 34.5 |
| 7 | בריטניה ויליאמס-טויוטה | 17 | פרש | 12 | פרש | פרש | 13 | 15† | 12 | 11 | 12 | 9 | 18 | 13 | 10 | 9 | 15 | פרש | 13 | 34.5 |
| 8 | צרפת רנו | 7 | 5 | 11 | 9 | 8 | 5 | 7 | 10 | 14 | 7 | פרש | 6 | פרש | 5 | 3 | 10 | פרש | 14 | 26 |
| 8 | צרפת רנו | 8 | פרש | 13 | 16 | 10 | 12 | פרש | 16 | 12 | 13 | 12 | 15 | פרש | 15 | פרש | 16 | 13 | 18 | 26 |
| 9 | הודו פורס אינדיה-מרצדס | 20 | 9 | 17 | 17† | 16 | פרש | 14 | 17 | 17 | 15 | פרש | 10 | 11 | 4 | פרש | 13 | פרש | 17 | 13 |
| 9 | הודו פורס אינדיה-מרצדס | 21 | 11 | 18† | 14 | 15 | 14 | 9 | פרש | 10 | 11 | 14 | 12 | 2 | פרש | 14 | 14 | 11 | 15 | 13 |
| 10 | איטליה טורו רוסו-פרארי | 11 | 8 | 10 | 11 | 13 | פרש | 8 | 18 | פרש | פרש | 15 | 16 | פרש | פרש | פרש | פרש | 14 | פרש | 8 |
| 10 | איטליה טורו רוסו-פרארי | 12 | 7 | 16† | 8 | 17 | פרש | פרש | 15 | 18 | 16 | 16 | פרש | 12 | 13† | פרש | פרש | 7 | 8 | 8 |
| מקום | יצרן | מספר מכונית | אוסטרליה | מלזיה | הרפובליקה העממית של סין | בחריין | ספרד | מונקו | טורקיה | בריטניה | גרמניה | הונגריה | ספרד | בלגיה | איטליה | סינגפור | יפן | ברזיל | איחוד האמירויות הערביות | נקודות |
הערות:
† לא סיים את המרוץ, אך דורג לאחר שהשלים 90% מהמרחק.
הערות שוליים

↑  "McLaren extend Hamilton's contract". Autosport.com. Haymarket Publications. 2008-01-18. נבדק ב-2009-03-17.
↑  "McLaren confirm Kovalainen for 2009". Autosport.com. Haymarket Publications. 2008-07-31. אורכב מ-המקור ב-2008-08-05. נבדק ב-2008-07-31.
↑  "Massa to stay at Ferrari through 2010". Autosport.com. Haymarket Publications. 2007-10-16. אורכב מ-המקור ב-2009-06-22. נבדק ב-2009-03-17.
↑  "Badoer to replace Massa at Valencia". Autosport.com. Haymarket Publications. 2009-08-11. ארכיון מ-2009-08-14. נבדק ב-2009-08-11.
↑  "Ferrari confirm Raikkonen to end of 2010". Formula1.com. Formula One Administration. 2008-09-12. ארכיון מ-2009-06-22. נבדק ב-2008-09-12.
↑  "Kubica and Heidfeld stay with BMW". BBC Sport. BBC. 2008-10-06. נבדק ב-2010-01-01.
↑  "Romain Grosjean to race for Renault". Formula1.com. Formula One Administration. 2009-08-18. ארכיון מ-26 בנובמבר 2009. נבדק ב-2009-11-01. {{cite web}}:  (עזרה)
↑  "Trulli signs new Toyota contract". BBC Sport. BBC. 2006-07-28. נבדק ב-2006-10-20.
↑  "Toyota to retain Glock for 2009". ITV-F1.com. ITV. 2008-08-04. אורכב מ-המקור ב-2008-08-05. נבדק ב-2008-08-04.
↑  "Timo Glock to miss Brazilian Grand Prix". Toyota F1 official website. 2009-10-11. אורכב מ-המקור ב-2016-03-04. נבדק ב-2009-10-11.
↑  Beer, Matt (2009-02-06). "Bourdais confirmed at Toro Rosso". Autosport.com. Haymarket Publications. אורכב מ-המקור ב-2009-02-07. נבדק ב-2009-02-06.
↑  "Alguersuari joins Toro Rosso team". BBC Sport. BBC. 2009-07-20. ארכיון מ-20 ביולי 2009. נבדק ב-2009-07-20. {{cite news}}:  (עזרה)
↑  "Toro Rosso confirm Buemi for 2009". Autosport.com. Haymarket Publications. 2009-01-09. אורכב מ-המקור ב-2009-01-16. נבדק ב-2009-01-09.
↑  "Red Bull extend Webber's contract". Autosport.com. Haymarket Publications. 2008-07-03. אורכב מ-המקור ב-2009-04-27. נבדק ב-2009-03-17.
↑  "Sebastian Vettel to join Red Bull for 2009". Formula1.com. Formula One Administration. 2008-07-17. אורכב מ-המקור ב-20 בנובמבר 2008. נבדק ב-2008-07-17. {{cite news}}:  (עזרה)
1 2  "Williams names unchanged line-up for '09". crash.net. 2008-10-01. נבדק ב-2008-10-01.
↑  "Here's Tonio!". GrandPrix.com. Inside F1. 2009-09-07. נבדק ב-2009-09-07.
| 0 | 1 | 2 |
| --- | --- | --- |
| הקודם: לואיס המילטון | פורמולה 1 - אלוף העולם לנהגים 2009  ג'נסון באטן | הבא: סבסטיאן פטל |
| 0 | 1 | 2 |
| --- | --- | --- |
| הקודם: פרארי | פורמולה 1 - אלופת העולם ליצרנים 2009  בראון GP | הבא: רד בול |
| --- | --- |
בקרת זהויות :  GND: 16178761-7
קו סרפוחובסקו-טימיריאזבסקאיה

קו סרפוחובסקו-טימיריאזבסקאיה (ברוסית: Серпуховско-Тимирязевская линия) (קו מס' 9) הוא קו ברכבת התחתית של מוסקבה.
הקו מחבר את רובעי השינה בצפון ובדרום העיר עם המרכז.
קו סרפוחובסקו-טימיריאזבסקאיה הוא תת-קרקעי לחלוטין, וכולל 25 תחנות. אורכו - 41.2 ק"מ, זמן נסיעה ממוצע לאורך כל הקו - 58 דקות.
תנועת הנוסעים היומית הממוצעת של הקו בשנת 2011 הייתה 868 אלף איש.
הערות שוליים

↑  http://moscow.org/moscow_encyclopedia/367_serpuhovsko_timiryazevskaya_liniya.htm